CELEX: 22000D1019(05)
Language: el
Date: 2000-03-26 00:00:00
Title: Απόφαση της Μεικτής Επιτροπής του ΕΟΧ αριθ. 32/1999, της 26ης Μαρτίου 1999, για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Avis juridique important

|

22000D1019(05)

Απόφαση της Μεικτής Επιτροπής του ΕΟΧ αριθ. 32/1999, της 26ης Μαρτίου 1999, για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ  

Επίσημη Εφημερίδα αριθ. L 266 της 19/10/2000 σ. 0016 - 0017

Απόφαση της Μεικτής Επιτροπής του ΕΟΧαριθ. 32/1999της 26ης Μαρτίου 1999για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη:τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα II της συμφωνίας τροποποιήθκε με την απόφαση αριθ. 117/98 της Μεικτής Επιτροπής του ΕΟΧ, της 18ης Δεκεμβρίου 1998(1).(2) Πρέπει να ενσωματωθεί στη συμφωνία η οδηγία 98/13/ΕΚ του Ευρωπαϊκού Κοινοβουλίου και του Συμβουλίου, της 12ης Φεβρουαρίου 1998, σχετικά με τον τερματικό εξοπλισμό τηλεπικοινωνιών, τον εξοπλισμό δορυφορικών επίγειων σταθμών καθώς και την αμοιβαία αναγνώριση της πιστότητας αυτών των εξοπλισμών(2).(3) Η οδηγία 98/13/ΕΚ του Ευρωπαϊκού Κοινοβουλίου και του Συμβουλίου καταργεί την οδηγία 91/263/ΕΟΚ του Συμβουλίου, της 29ης Απριλίου 1991, για την προσέγγιση των νομοθεσιών των κρατών μελών των σχετικών με τον τερματικό εξοπλισμό τηλεπικοινωνιών, περιλαμβανομένης της αμοιβαίας αναγνώρισης της πιστότητας αυτών των εξοπλισμών, όπως τροποποιήθηκε από το άρθρο 11 της οδηγίας 93/68/ΕΟΚ του Συμβουλίου, της 22ας Ιουλίου 1993, και την οδηγία 93/97/ΕΟΚ του Συμβουλίου, της 29ης Οκτωβρίου 1993, που συμπληρώνει την οδηγία 91/263/ΕΟΚ σχετικά με τον εξοπλισμό δορυφορικών επίγειων σταθμών που συμπεριλαμβάνονται στη συμφωνία και που θα πρέπει, συνεπώς, να καταργηθούν στο πλαίσιο της συμφωνίας,ΑΠΟΦΑΣΙΖΕΙ:Άρθρο 1Στο σημείο 4λβ (απόφαση 97/347/ΕΚ της Επιτροπής) του κεφαλαίου XVIII του παραρτήματος II της συμφωνίας παρεμβάλλεται το ακόλουθο σημείο:"4λγ. 398 L 0013: Οδηγία 98/13/ΕΚ του Ευρωπαϊκού Κοινοβουλίου και του Συμβουλίου, της 12ης Φεβρουαρίου 1998, σχετικά με τον τερματικό εξοπλισμό τηλεπικοινωνιών, τον εξοπλισμό δορυφορικών επίγειων σταθμών καθώς και την αμοιβαία αναγνώριση της πιστότητας αυτών των εξοπλισμών (ΕΕ L 74 της 12.3.1998, σ. 1)."Άρθρο 2Στο σημείο 6 (οδηγία 89/336/ΕΟΚ του Συμβουλίου) του κεφαλαίου X του παραρτήματος II της συμφωνίας, προστίθεται η ακόλουθη περίπτωση:"- 398 L 0013: Οδηγία 98/13/ΕΚ του Ευρωπαϊκού Κοινοβουλίου και του Συμβουλίου, της 12ης Φεβρουαρίου 1998 (ΕΕ L 74 της 12.3.1998, σ. 1)."Άρθρο 3Καταργείται το κείμενο του σημείου 4 (οδηγία 91/263/ΕΟΚ του Συμβουλίου) του κεφαλαίου XVIII του παραρτήματος II της συμφωνίας.Άρθρο 4Τα κείμενα της οδηγίας 98/13/ΕΚ στην ιρλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.Άρθρο 5Η παρούσα απόφαση αρχίζει να ισχύει στις 27 Μαρτίου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 6Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 26 Μαρτίου 1999.Για τη Μεικτή Επιτροπή του ΕΟΧΟ ΠρόεδροςF. Barbaso(1) ΕΕ L 297 της 18.11.1999, σ. 44.(2) ΕΕ L 74 της 12.3.1998, σ. 1.